
Lietuvos respublikos finansų ministro

ĮSAKYMAS

DĖL FINANSŲ MINISTRO 2009 M. KOVO 9 D. ĮSAKYMO NR. 1K-057 „DĖL viešųjų juridinių asmenų, KURIE VALDO, NAUDOJA VALSTYBĖS IR (ARBA) SAVIVALDYBĖS TURTĄ IR JUO DISPONUOJA, vidaus auditorių ir asmenų, dirbančių vidaus audito srityje, ATESTACIJOS NUOSTATŲ PATVIRTINIMO“ PAKEITIMO

2011 m. gegužės 26 d. Nr. 1K-199 
Vilnius


P a k e i č i u Viešųjų juridinių asmenų, kurie valdo, naudoja valstybės ir (arba) savivaldybės turtą ir juo disponuoja, vidaus auditorių ir asmenų, dirbančių vidaus audito srityje, atestacijos nuostatus, patvirtintus Lietuvos Respublikos finansų ministro 2009 m. kovo 9 d. įsakymu Nr. 1K-057 „Dėl Viešųjų juridinių asmenų, kurie valdo, naudoja valstybės ir (arba) savivaldybės turtą ir juo disponuoja, vidaus auditorių ir asmenų, dirbančių vidaus audito srityje, atestacijos nuostatų patvirtinimo“ (Žin., 2009, Nr. 28-1115; 2010, Nr. 97-5063): 

1. Išdėstau 8.3 punktą taip:


„8.3. išeiti šešių lygių modulinį mokymą (I−VI moduliai), išlaikyti visų modulių (I−VI) egzaminus, iš jų – aukštu balu I ir II modulių ir bent dviejų iš III−VI modulių (ne mažiau kaip 75 proc. maksimalios balų sumos);“.
2. Įrašau 8.5 punkte po žodžio „institucijoje“ žodžius „ir jo įgyta kvalifikacija neatitinka Finansų ministerijos mokymo centro parengtos vidaus auditorių mokymo programos keturių lygių modulinio mokymo“.


3. Išdėstau 28.1 punktą taip:


„28.1. adaptacinis modulis (40 akad. val.), skirtas vidaus auditorių, išėjusių Finansų ministerijos mokymo centro vidaus auditorių keturių lygių modulinę programą arba įgijusių jai prilygintą kvalifikaciją kitoje kvalifikacijos tobulinimo institucijoje, mokymui;“.

4. Išdėstau 28.2 punktą taip:

„28.2. vidaus auditorių šešių lygių modulinis mokymas:

28.2.1. „Vidaus  auditas. Vidaus audito samprata ir teisinis reglamentavimas“ (I modulis, 40 akad. val.);

28.2.2. „Vidaus audito rūšys, vidaus audito organizavimas“ (II modulis, 40 akad. val.);

28.2.3. „Administracinių gebėjimų ugdymas“ (III modulis, 24 akad. val.);

28.2.4. „Strateginis planavimas, apskaita ir mokesčių administravimas“ (IV modulis, 40 akad. val.);

28.2.5. „Pagrindinių teisės normų taikymas viešajame sektoriuje“ (V modulis, 20 akad. val.);

28.2.6. „Europos Sąjungos paramos lėšų auditas“ (VI modulis, 20 akad. val.).“

5. Įrašau 51 punkte vietoj žodžio „arba“ žodį „ir“.
6. Įrašau 52 punkte vietoj žodžio „arba“ žodį „ir“.
7. Įrašau 53 punkte vietoj žodžio „arba“ žodį „ir“.

